

Na osnovu člana 44. Statuta Opštine Mojkovac (“Sl.list CG – opštinski propisi”, br. 31/10), Skupština opštine Mojkovac na sjednici održanoj dana 01.12. 2011. godine, donijela je
O D L U K U

O POSTUPANJU ORGANA LOKALNE UPRAVE U PROJEKTU
 MINI HIDROELEKTRANA “UGLJARI” I “BJELOJEVIĆI”

Član 1.


Ovlašćuje se nadležni organ lokalne uprave Opštine Mojkovac – Agencija za investicije, gradjevinsko zemljište i razvoj da zaključi ugovor sa investitorom DOO  “Haider Extrem Energy” iz Podgorice, kojim će se na ime naknade za komunalno opremanje gradjevinskog zemljišta za izgradnju mini hidroelektrana na Bjelojevićkoj rijeci izvršiti izvodjenje radova na putnoj infrastrukturi Ambarine – Bjelojevići do mini hidroelektrane “Bjelojevići” predvidjene projektom, u vrijednosti do 50% ugovorene naknade, u skladu sa članom 11. Odluke o naknadi za komunalno opremanje gradjevinskog zemljišta (“Sl.list CG – opštinski propisi”, br. 10/11 i 32/11).



Radovi će se izvoditi na osnovu revidovanog projekta puta koji dostavi investitor, a vrijednost završenih radova  uračunava se kao vrijednost utvrdjene naknade.

Član 2.



Potpisivanjem  ugovora iz člana 1. ove Odluke  omogućava se investitoru donošenje bankarske garancije u roku od najviše dva mjeseca po dobijanju gradjevinske dozvole i izdavanje uvjerenja da je sa Opštinom Mojkovac postigao dogovor  o plaćanju naknade za komunalno opremanje gradjevinskog zemljišta, u skladu  sa Odlukom iz člana 1. i ovom Odlukom.
Član 3.



Ova Odluka stupa na snagu  danom objavljivanja  u “Službenom listu CG – opštinski propisi”.

